
DESEMBRE 2007 



REPENSAR EL BARRI ! REPENSAR LA CIUTAT ! Per canviar el món !! 
Manifest per a una TROBADA ALTERNATIVA I SOCIAL A 9 BARRIS 



En els darrers anys hem participat en importants lluites veï- 
nals: per l'habitatge, per equipaments... I també en lluites 
socials pel treball, la pau i contra la guerra d'Irak... Creiem que 
" un altre món és possible" i sobre tot necessari... 

Hem après que junts podem dir més coses, tenim més força i 
volem escoltar altres veus altres ciutadanes, altres treballa- 
dors... perquè en els nostres debats previs hem arribat a la 
següent conclusió: 

AMB LA DENÚNCIA NO N'HI HA PROU ... I CAL CONS- 
TRUIR UN NOU ESPAI POLÍTIC, DEMOCRÀTIC, HORIT- 
ZONTAL I PARTICIPATIU. 

Pensem que a les nostres esquenes s'ha anat construint un 
model de barri, un model de ciutat, on impera el mercat, on les 
necessitats de les persones no són situades al centre de les 
solucions, ans al contrari, prevalen els interessos del capital, 
dels accionistes, de les promotores immobiliàries, de les multi- 
nacionals... li diem política neoliberal. 

Creiem que amb la denúncia no n'hi ha prou, perquè encara 
que és necessària i important, els 
que governen i manen no canvien 
les seves polítiques, sempre hi ha 
excuses... i quan no, les legitimen 
els processos electorals o ho fan els 
seus mitjans de comunicació o 
simplement les apliquen per la 
força. 

Ara volem escoltar-nos, fer propos- 
tes des de l'esquerra. Volem trobar- 
nos: pensionistes, mileuristes, 
estudiants, joves, dones, treballa- 
dors/es, gent sense habitatge, 
treballadors nouvinguts... fer propostes possibles, reals, alter- 
natives per canviar els nostres barris i Catalunya... per canviar 
el món. 

I som conscients que per això també hem de canviar nosal- 
tres... i hem d'obrir un espai polític i social on visquem els nous 
valors alternatius amb democràcia, amb participació, amb 
xarxa horitzontal, sense jerarquies, amb propostes... amb 
solidaritat... 

FER POLÍTICA, ENTRE TOTS I TOTES, PER GUANYAR 
LES DEMANDES SOCIALS. 

Ha estat en les reivindicacions i a la dinàmica de les lluites 
dels darrers anys que trobem el programa enfrontat a les 
opcions neoliberals que accepten aquell model com a únic. No 
tenim res a perdre i no ens conformen amb el maquillatge 
polític de l'esquerra institucional que un cop ocupa càrrecs 
oblida amb molta facilitat les necessitats de les classes treba- 
lladores i populars a les que pretenia representar, abraçant 
"sense piular" el pensament únic de la globalització. 

Constret pels poders fàctics durant la Transició franquista i 
tutelat des de la Monarquia aquest sistema electoral no és una 
veritable democràcia. El desencís polític creix en la població 
que veu que amb el vot cada quatre anys no n'hi ha prou per 
canviar el futur. Continuen manant els de sempre i els polítics 
professionals, els partits i les institucions, tant europees com 




locals governen amb matisos al seu servei. Per això els nos- 
tres drets bàsics són tractats com mercaderies: privatitzacions, 
deslocalitzacions, precarització. Ens rebel·lem i denunciem les 
injustícies socials, polítiques i econòmiques que patim les 
classes populars. 

Les persones participants de la Trobada som conscients que 
aquestes injustícies a escala global porten a moviments migra- 
toris palpables als nostres carrers. El capitalisme les agreuja 
amb l'espoliació dels recursos naturals dels pobles i ens apro- 
pa a una catàstrofe mediambiental, que ens obliga a pensar 
des de l'àmbit local al global. 

TOCA RECUPERAR EL QUE ÉS NOSTRE: LA VERITABLE 
DEMOCRÀCIA, EL DRET D'AUTODETERMINACIÓ. 

Precisament avui quan el nostre futur es decideix en centres 
de poders econòmics, militars i polítics allunyats de la ciutada- 
nia, sense control democràtic, toca recuperar el que és nostre, 
els drets fonamentals de les persones a la seva vida, al seu 
cos, a l'habitatge, al treball, a la ciutadania, a una pensió, a 
una sanitat i educació públiques i 
dignes, a gaudir d'un medi ambient 
saludable, etc. 

La Trobada Alternativa i Social de 9 
Barris situa l'epicentre del conflicte 
en els interessos contraposats que 
tenim els i les treballadores i els 
pobles, d'una banda, i el poder 
econòmic i Estats, de l'altra. És per 
això que considerem un exercici 
bàsic de democràcia el Dret d'Au- 
determinació dels Països Catalans i 
de tots els pobles del món. 

LA PARTICIPACIÓ POLÍTICA COL·LECTIVA: EINA DE 
TRANSFORMACIÓ SOCIAL 

I perquè aquesta disputa és des de les persones al veïnat, del 
barri a la ciutat, del país fins al planeta, només la transformació 
col·lectiva serà capaç de capgirar l'actual situació. Així doncs, 
plantegem la lluita en tots els fronts com l'única manera de 
construir un nou projecte d'alliberament polític i de societat. 
Una nova societat que naixerà sobre les cendres del capital, 
del patriarcat i de I' imperialisme. Les persones participants 
creiem que la clau d'una majoria social transformadora passa 
per guanyar i construir teixit social per desenvolupar una nova 
manera de pensar i transformar el barri, la ciutat, el país i el 
món. 

UN DEBAT OBERT I PARTICIPATIU PER UN NOU ESPAI 
POLÍTIC 

La Trobada Alternativa i Social de 9 Barris vol obrir aquestes 
discussions: al veïnat que s'identifica a grans trets amb aques- 
ta convocatòria per aplegar esforços en un canvi social i demo- 
cràtic. La Trobada serà l'inicio d'una nova etapa que vol dirigir- 
se a tot el barri per ésser un veritable agent de transformació 
social. 

Aquests són també els teus debats i la teva i la nostra veu es 
farà escoltar. 

CALENDARI 



Xerrada a càrrec d'inculpats en el 
sumari 18/98, que ha comportat 
la detenció i empresonament de 
més de 40 militants de l'associaci- 
onisme civil i popular basc. Di- 
vendres, 14 a les 20:00 hores al 



Ateneu Independentista i Popular 
de la Vila de Gràcia "La Tor- 



na" (C/. St. Pere Màrtir) 



Immigració i Drets Socials. Dime- 
cres, 19 a les 18:00 hores al 



II -lustre Col -legi d'Advocats — 
sala 72 (C/. Mallorca, 283) 



VI aniversari del 14 Birras Fanzine 

Concert amb Kavrons i Los Tedio 
Gonzàlez 

LLoc: Casal de Barri de Prosperi- 
tat. Plaça Àngel Pestanya. 

Dia i hora: 15/12/2007 a les 23h 




Gent del barri amb gent del barri !! 
Tenim un nou futur a les nostres mans !! 



PEU TEUS BRETS ... 
UNEIX-TE ALA LLUITA !!!! 

9 Borns en Mama 

Una de les lliçons més clares de la història, fins i tot de la història recent, és que els 

drets no són graciosament concedits, sinó conquerits 

Noam Chomsky 



PEL PIS EL 2ÜX DE LA RENDA!!! 



L'habitatge és la principal preocupació de les famílies que estan fins l'aigua al 
coll. 

ENS HAN ENGANYAT !!! 

Els salaris ja no ens arriben per pagar ni una hipoteca ni un lloguer. Des de fa 
una dècada el dret a l'habitatge està sotmès als dictats del mercat i de les necessi- 
tats pressupostàries dels governs. Dins d'aquest mercat les promotores i les 
immobiliàries cobren preus exorbitants per llars que 
superen en escreix la nostra capacitat d'endeutament. 
Per pagar la casa milers de ciutadans han hipotecat la 
vida amb els bancs que els van fer creure que serien 
propietaris de l'habitatge gràcies al seu crèdit barat i a 
identificar l'habitatge com una inversió. El cercle 
acaba a la Hisenda pública estatal, autonòmica i 
municipal cobrant milions d'euros d'impostos pels 
habitatges hipotecats construïts molts cops en dubto- 
ses requalificacions de terrenys. 

Tots ells units han fet funcionar una veritable màqui- 
na generadora de beneficis que treballa com un mo- 
nopoli. Només un monopoli pot mantenir rècords 
europeus en el preu del m2, rècord en nombre d'habi- 
tatges per ciutadà (1 per cada dos persones), rècord 
europeu en construcció de habitatges/ any i al mateix 

temps tenir quasi 4 milions d'habitatges buits a l'Estat espanyol. Una orgia finan- 
cera i immobiliària que ha afavorit tota mena de corrupció i connivència entre 
polítics, immobiliàries, capital financer i ... 

ARA LA FESTA S'HA ACABAT... 

• La crisis ha començat als EE.UU on desenes de milers de famílies han perdut la 
casa perquè no poden pagar la hipoteca. La conseqüència a Europa ha estat 
que molts bancs han perdut molts diners o han estat a punt de fer fallida. Per 
evitar mals majors el Banc Central Europeu ha posat milions d'euros en el seu 
auxili. Però els plats trencats els paguem els ciutadans: perquè posar tants 
diners en circulació han generat més inflació i l'augment de les hipoteques, de 
manera que les nostres economies familiars - que són de les més endeutades 
del món- estan encara més ofegades. Un còctel explosiu que evidentment no ha 
fet perdre el son a cap polític ni banquer. 

• Les promotores i les immobiliàries tenen un gran stock d'habitatges i les noves 
promocions no es poden vendre. Hi ha al voltant de 400.000 pisos buits a 
Catalunya. El "monopoli del totxo", que té un poder immens, està espantat. 




Per això no han parat fins que la Generalitat s'ha compromès a lliurar -los 8200 
milions per construir 250.000 pisos més. És el Pacte Nacional per l'Habitatge 
català que garantirà a les constructores, immobiliàries i bancs els negocis que el 
"mercat lliure" ja no els permet. Cruel paradoxa que es fa a costa de llogaters, 
hipotecats i mileuristes . 

' En cinc anys acumulen més d'un milió de denúncies aquests "senyors del totxo" 
que no tenen escrúpols a l'hora d'assegurar-se'n la màxi- 
ma rendibilitat dels negocis. Tampoc tenen remordiment 
en la venda de pisos protegits amb diners sota mà. És 
una pràctica estesa i serà tolerada pel Pacte Nacional de 
l'Habitatge català que deixa en les seves mans decidir qui 
els compra el "pis protegit". Amb un historial tant im- 
presentable no podia faltar la màcula del frau fiscal. Un 
informe dels inspectors d'Hisenda denuncia als bancs, 
caixes i immobiliàries per frau de 8600 milions. L'exqui- 
sidesa amb que els governs de tots colors tracten a 
aquests senyors contrasta amb l'execució exemplar i 
sense pietat de plans urbanístics, desnonaments i hipote- 
ques davant una morositat creixent de les famílies ofega- 
des en deutes i salaris minvants. 

• Amb la festa acabada ens adonem que l'accés a la 
propietat ha estat un parany. Als països rics d'Europa la 
majoria viu de lloguer de per vida, pagant en funció dels seus ingressos, en habi- 
tatges de l'Estat o "protegits" de lleis arrendatàries abusives... 

VOLEM viure dignament a 9 BARRIS... 
VOLEM els habitatges assequibles per a tothom!!! 

Ja n'hi ha prou! L'habitatge és una necessitat bàsica i un dret que no es pot exercir al 
mercat que té per finalitat el benefici. Exigim als poders públics que posin mà als 
centenars d'habitatges buits que hi ha al Districte. Volem les llistes de totes les pro- 
mocions de pisos que es fan a 9 Barris de manera que les organitzacions socials 
controlin els habitatges que no acompleixen cap funció social. Volem llistes dels qui 
demanen aquests habitatges que siguin públiques i transparents i que estiguin 
consensuades amb el teixit associatiu de 9Barris. Cap veïna ni veí sense un habitatge 
digne. Lloguer públic dels habitatges al 20% de la renda familiar. 

ASSEMBLEA PER L'HABITATGE DIGNE DE 9 BARRIS 
httpi^prouespeculacio.or^ 

WWW.BCNVIU.0R6 



ELS BOSCOS DEL TIBIDABO EN PERILLI 



L'Ajuntament de Barcelona pretén fer una altra tala de 2ÜÜ alzines 
centenàries! 



ELS FETS 

Malgrat la reiterada oposició ciutadana, l'Ajuntament ha aprovat el 
Projecte d'una nova Muntanya Russa, de proporcions desorbitades i del 
tot antiestètiques, al Parc d'Atraccions del Tibidabo. Si es construís el 
monstre, suposaria explanar més d'una hectàrea de bosc, fonamentar 
amb 3 tones de formigó cada una de les 1Ü9 pilastres de suport, de 
35 metres d'alçada, (10 pisos), i talar 2ÜÜ alzines centenàries. 

SIGNAI HTTPJ/WWWX0LLSER0LÀPARCNÀTURAL.0R6 

Si vols aturar aquesta desafortunada iniciativa, signa el manifest. 
PASSA-HO! 

i passa'l als teus amics/amigues i familiars. 

"La emancipació dels treballadors serà obra dels propis 

treballadors." 
Karl Marx 



CONTRA LA PRECARI ETAT SOCIAL I LABORAL A 9 BARRIS 




La dinàmica de precarització i vulnerabilitat generalitzada que afecta a la majoria de població assalariada, i en especial als joves, les 
dones i els immigrants, suposa viure permanentment entre 1' eventualitat i 1' atur, la hipoteca i el desnonament, 1' empobriment i 1' 
exclusió. 

Pels que tenim al treball com a única font de recursos, aquest ja no és garantia d' estabilitat econòmica sinó la consolidació de la 
inestabilitat. Les successives reformes laborals, la legalització de les ETT, 1' ampliació de les causes per als acomiadaments col -lectius 
i 1' abaratament dels mateixos, fet que comporta la destrucció de treball fixe i amb drets i el substitueix per treball escombraria i 
sense drets, i la complicitat de 1' administració amb el tancament i la deslocalització d' empreses amb beneficis són les causes políti- 
ques d 1 aquesta situació. 

La ineficàcia demostrada pel sindicalisme tradicional per lluitar contra la precarietat fa necessari organitzar uns altres tipus de 
resposta que ajudin a acabar amb el conformisme passiu i l' impotència existent davant d' aquesta situació. 

Des de la Trobada Social i Alternativa de Nou Barris volem impulsar un espai a mode d' observatori estable on poder discutir i recollir propostes al voltant de la 
lluita contra la precarietat als i des dels barris. Assessorar i orientar la denúncia de les persones que tenen dificultats per a què se'ls hi reconeguin els seus drets, 
reconstruir les relacions històriques entre el moviment obrer i els moviments socials, recuperar el sentit de la solidaritat de classe. Creiem necessari conscienciar 
les capes més joves de treballadors i als moviments socials de la necessitat d' unir diferents resistències davant de les des localitzacions, els acomiadaments, la 
impunitat i 1' explotament salvatge de la patronal. Cal posar fi a les subcontractes i a les ETT, de manera que el contracte indefinit sigui la norma legal. Cal posar fi 
a la sinistralitat laboral castigant a les empreses responsables. Un altre objectiu és impedir les deslocalitzacions i tancaments d' empreses, amb lleis que no perme- 
tin acomiadar quan les empreses tenen beneficis. S' han d' acabar les privatitzacions, defensar els serveis públics, exigir el salari mínim de 1000 euros per viure 
amb dignitat. Per avançar cap aquests objectius cridarem a la mobilització contra els responsables econòmics i institucionals d' aquesta situació i el sistema social 
que els fa possible. 

Aquestes són les propostes polítiques i de treball que volem impulsar des de la Trobada, i a les que us convidem a sumar -vos i participar!! 



ACTE DE PRE5ENTAC 



El 16 de juny es va realitzar, al casal de 
Barri de Prosperitat, Tacte de presentació 
de la Trobada Alternativa i Social de Nou 
Barris. Van intervenir un membre de la 
CUP de Vilafranca del Penedès i un mem- 
bre d' Alternativa d'Esquerres per Badia, 
els quals van explicar les seves experiènci- 
es de lluita local. A continuació, un com- 
pany de la Trobada, va exposar els princi- 
pis i objectius que volem que donin cos al 
nostre projecte i que estan recollits al nos- 
tre manifest (editorial). 

Es va donar molta importància a les expe- 




riències organitzatives a nivell local i la 
necessitat de contacte, coordinació i suport 
mutu des d'un punt de vista polític i antica- 
pitalista. 

Abans de la presentació dels companys de 
la CUP i de l'AEB, es va projectar una pre- 
sentació de fotografia de les lluites històri- 
ques al districte. 

Com a clausura vam sopar amb més de 70 
persones, acompanyat pel cantautor Albert 
Hirujo que ens va oferir un recital de cançó 
revolucionària. 



COMUNICACIÓ 



La comunicació és la porta d 1 entrada de la informació que constitueix 
la matèria prima de la nostra percepció del món. Es, per tant , un ele- 
ment indispensable per a la legitimació de 1' explotació a la que estem 
sotmesos. 

La voluntat de la Trobada en contribuir al trencament del monopoli 
informatiu es materialitza en la creació de la comissió de comunicació. 

Aquesta comissió, aposta per la creació d 1 espais col·lectius per a 1' 
informació i desenvolupament de les idees que contribueixin a una 
transformació social des de baix i de manera radicalment democràtica. 
És per això que fem una crida a totes les persones del districte que 
tinguin la voluntat d 1 engegar un projecte d'informació popular, per a 
que es posin en contacte amb nosaltres per poder engegar-ho. Aquest 



projecte volem que sigui un catalitzador i altaveu de les lluites i preo- 
cupacions del veïnat de 9 Barris, i que la manera de gestionar -ho 
sigui radicalment democràtica i el poder de decisió estigui a les mans 
dels qui aporten el seu esforç per que pogués tirar endavant. 

Recorda també que tens al districte ràdios lliures, on la vostra partici- 
pació ser v a també benvinguda: R v adio Línia IV (103.90FM) R v adio 
RSK (94.6 FM) i R v adio Bronka (104.5 FM). 

Contraposem a la seva mentida la nostra quotidianitatü Per una co- 
municació popular, democràtica i transformadora!! 



Salud i lluita. 



Bwm en Mwx« « 

"Sujetar a formas legales la resistència a la opresión es el último 

refinamiento de la tirania" 

M. Robespierre 

ANTIFEIXISTA 

En record de totes les víctimes assassinades pel feixisme: 
Lucrecia, Sònia, Guillem, Roger, Carlos 




NI UNA VÍCTIMA MÉS HM 



TOT ESTÀ PER FER I TOT ÉS POSSIBLE 

Quan el passat setze de juny vam presentar el manifest polític de la Trobada social i alternativa de 9Barris, les dones i homes que en formem 
part vam veure la necessitat d'establir un mètode de treball que ens ajudés a consolidar i ampliar aquest nou espai polític de 9Barris. Per això, 
vam proposar la creació de diferents comissions que treballessin els interessos i preocupacions de la gent que vivim al barri . 

De moment, hi ha en marxa quatre comissions: habitatge, laboral o precarietat, comunicació i organització. 

Tots i totes les que participem de la Trobada pensem que tant important és allò que diem com la manera com fem les coses, per això, per a po- 
der respondre de la millor manera a les reivindicacions del barri, hem cregut imprescindible dotar-nos d'un mètode de treball que en primer lloc 
ens permeti conèixer la situació dels i les nostres veïnes, saber com viuen, els seus problemes laborals o perquè no sabem que passa al barri 
del costat; és a dir, cada comissió ha de fer un anàlisi de conjuntura. 

Tenint en compte aquesta realitat, entre tots i totes podrem fer propostes polítiques; unes, potser, a llarg termini, propostes per fer un barri, una 
ciutat i un país diferent, just i igualitari, canviant tot el que s'hagi de canviar; però també altres propostes, potser més petites, menys grandilo- 
qüents però que ens permetran començar ja a construir aquest barri que volem. 

I per a què aquest nou espai polític avanci, per a què hi puguem participar tots els veïns i veïnes, per a què sigui la veu del barri hem de discutir 
de quina manera ens organitzem, recollint l'opinió de tothom i coneixent que fan altra gent arreu del país que construeixen alternatives polítiques 
al neoliberalisme. 

Des d'aquí us animem a participar i a treballar a la Trobada alternati- 
va i social de 9barris, ja que quants més serem més coneixerem la 
nostra realitat i més propostes polítiques i d'acció tirarem endavant 

